Világbajnok akarok lenni! – egy 15 éves felvidéki magyar biliárdozó indul Texasba – VIDEÓ

Tizenöt évesen kétszeres Európa-bajnoknak lenni már önmagában is egészen elképesztő teljesítmény. Mai beszélgetőpartnerünk azonban nem állt meg itt, két aranyérem és egy ezüstérem után megszerezte a jogot arra is, hogy a következő világbajnokságon, Texasban képviselje magát és az országot és a felvidéki magyarságot. A peredi Szabó Márkkal beszélgettünk.